b"\n_START_ARTICLE_\nEdifici a la carretera de Guissona, 4\n_START_SECTION_\nDescripci\xc3\xb3\n_START_PARAGRAPH_\nEs tracta d'un edifici de tres plantes. A la planta baixa, al centre hi ha gran entrada rectangular, amb els angles de les cantonades, arrodonits. Compta amb una porta de fusta de doble batent. A cada costat de l'entrada, hi ha dues de m\xc3\xa9s petites, tamb\xc3\xa9 s\xc3\xb3n rectangulars, i amb els costats arrodonits. Les portes s\xc3\xb3n de fusta de doble batent, i amb vidriera a la part superior. Aquest planta hi ha imitacions de carreus. Separant aquest planta de la seg\xc3\xbcent, hi ha un imposta amb tres nivells escalonats. En aquesta planta, al centre, hi ha un gran balc\xc3\xb3 amb forja de ferro, que s'hi accedeix per dues entrades. Les dues comparteixen el mateix contorn que a la part superior acaba en una motllura. A cada costat del balc\xc3\xb3, hi ha dues finestres balconeres amb forja de ferro. Tenen tamb\xc3\xa9 un contorn ressortit que finalitza amb motllura. A la part superior hi ha una obertura rectangular, a sobre de les obertures de la planta de sota. A dalt de tot, trobem una altra imposta que separa les altres plantes, del front\xc3\xb3."